**ილიას სახელმწიფო უნივერსიტეტი**

**კურიკულუმი**

|  |  |
| --- | --- |
| **ფაკულტეტის დასახელება** | **ბიზნესის, ტექნოლოგიისა და განათლების ფაკულტეტი** |
| **პროგრამის დასახელება** | **განათლების მეცნიერება**  |
| **მისანიჭებელი აკადემიური ხარისხი/კვალიფიკაცია** | **განათლების მეცნიერების დოქტორი** **PHD in Educational Science** |
| **პროგრამის ხანგრძლივობა/მოცულობა (სემესტრი, კრედიტების რაოდენობა)**  | 3-5 წელი (6-10 სემესტრი, 60 კრედიტი) |
| **სწავლების ენა** | ქართული  |
| **პროგრამის შემუშავების თარიღი და განახლების საკითხი** | პროგრამა შემუშავდა 2024 წელს. პროგრამის განახლება შესაძლებელია ყოველი სასწავლო წლის დაწყებამდე, პროგრამისა და სასწავლო პროცესის ხარისხის გაუმჯობესების მიზნით. |
| **პროგრამის ხელმძღვანელი/ხელმძღვანელები** | მარიკა კაპანაძე, პროფესორი, საბუნებისმეტყველო განათლების კვლევითი ცენტრის (SALiS) ხელმძღვანელი |
| **პროგრამაზე დაშვების წინაპირობები** |
| * მაგისტრის ან მასთან გათანაბრებული აკადემიური ხარისხი;
* შესაბამის სფეროში ნაშრომი/პუბლიკაცია ან/და სამეცნიერო-კვლევით პროექტებსა და ღონისძიებებში მონაწილეობა ან/და შესაბამის სფეროში 2 წლიანი მუშაობის გამოცდილება;
* სადოქტორო კვლევის განაცხადი;
* ინგლისური ენის ცოდნა B2 დონეზე დადასტურება\*;

აპლიკანტმა უნდა დაადასტუროს ინგლისური ენის კომპეტენცია მინიმუმ B2 დონეზე; ამისათვის, აპლიკანტმა უნდა ჩააბაროს უნივერსიტეტის მიერ ადმინისტრირებული ინგლისური ენის გამოცდა (Paper-based ან ონლაინ), რომელიც შეესაბამება საერთო ევროპული სარეფერენციო ჩარჩოს მიერ დადგენილ მინიმუმ B2 დონეს, ან, წარმოადგინოს ქვემოთ ჩამოთვლილი რომელიმე დოკუმენტი: ა) ოფიციალური საერთაშორისო სერტიფიკატი (ქვემოთ იხილეთ აღიარებული სერტიფიკატები და ქულები):* Cambridge ESOL Exams:
* Cambridge English Scale:160-179
* IELTS: 5.5-6.5
* C1 Advanced (former CAE): Grade C
* BEC Higher: Grade C
* B2 First (**FCE**) Grade A
* BEC Vantage: Grade A
* ILEC:Pass with C1
* Aptis Test: 156-200
* PTE/Global Scale of English: 59-75
* PTE - 59-75
* TOEFL iBT: 72-94
* EF SET: 56-60
* Duolingo: 90-115
* სერტუსი: შეფასებისა და გამოცდების ეროვნული ცენტრის (NAEC) მიერ გაცემული სერტიფიკატი; სერტიფიკატის გაცემა ხდება ტესტის ოთხივე ნაწილის ჩაბარების საფუძველზე; ერთი ან რამდენიმე ნაწილის ჩაბარების შემთხვევაში, აპლიკანტს ეძლევა ცნობა ჩაბარებული ტესტისა და მიღებული შედეგების შესახებ;

 ბ) ინგლისური ენის ცოდნის დამადასტურებელი სერტიფიკატი სკოლიდან, კოლეჯიდან ან უნივერსიტეტიდან, რომლითაც დასტურდება, რომ სწავლება მიმდინარეობდა ინგლისურ ენაზე; * ზეპირი გამოცდა/გასაუბრება.

\* უცხოეთში მიღებული განათლების დამადასტურებელი დიპლომი აღიარებული უნდა იყოს სსიპ განათლების ხარისხის განვითარების ეროვნული ცენტრის მიერ.დეტალური ინფორმაცია პროგრამაზე მიღების პირობების, ვადების, წარსადგენი დოკუმენტების და შეფასების კრიტერიუმების შესახებ მოცემულია დოკუმენტში „სადოქტორო პროგრამაზე მიღების პროცედურების და შეფასების სისტემა“. მიღების შესახებ ინფორმაცია განთავსდება ილიას სახელმწიფო უნივერსიტეტის ვებგვერდზე www.iliauni.edu.ge.ინფორმაცია დოქტორანტების ხელძღვანელების კვლევითი ინტერესების შესახებ იხ. ქვემოთ სადოქტროო პროგრამის დახასიათბაში/კონცეფციაში, ხოლო სადოქტორო კვლევის განხორციელებისთვის მხარდაჭერის და წახალისების მექანიზმების შესახებ - სწავლისათვის აუცილებელ დამხმარე პირობებში/რესურსებში.  დოქტორანტების ხელძღვანელები:1. დავით მალაზონია;
2. მარიკა კაპანაძე;
3. სოფიკო ლობჟანიძე;
4. თამარ ბრეგვაძე;
5. ხათუნა დოლიძე;
6. ქეთი ცოტნიაშვილი;
7. ზაქარია გიუნაშვილი;
8. ნინო ჭიაბრიშვილი
 |
| **სადოქტორო პროგრამის დახასიათება/კონცეფცია** |
| განათლების მეცნიერების სადოქტორო პროგრამა ამზადებს განათლების სფეროს მკვლევარებს და ლიდერებს სწავლა-სწავლებისა და განათლების პოლიტიკის მიმართულებით. განათლების სფეროში განსაკუთრებული მნიშვნელობა ენიჭება კვლევაზე დაფუძნებულ პრაქტიკას. როგორც სწავლების, ასევე განათლების პოლიტიკის შემუშავებისა და დაგეგმვის პროცესში აუცილებელია არსებული გამოცდილების სათანადოდ შეფასება და გაანალიზება პრაქტიკის გასაუმჯობესებლად. განათლება საქართველოში ერთ-ერთი ყველაზე უფრო დინამიკური საზოგადოებრივი სფეროა, სადაც ყველა დონეზე რეგულარულად იგეგმება და ხორციელდება ცვლილებები. შესაბამისად, საჭიროა კვალიფიციური მკვლევარების არსებობა, რომელთაც აქვთ მტკიცებულებაზე დაფუძნებული ცვლილებების დაგეგმვის, შედეგების შეფასებისა და გაანალიზების უნარი. განათლების მეცნიერების სადოქტორო პროგრამა ამზადებს სათანადო კვლევითი და ანალიტიკური უნარების მქონე სპეციალისტებს, რომელთაც შეუძლიათ ინოვაციური კვლევების დაგეგმვა და განხორციელება. შესაბამისად, ამ პროგრამის კურსდამთავრებულები შეძლებენ, მნიშნელოვანი წვლილი შეიტანონ განათლების სისტემის განვითარებაში, პოლიტიკის დაგეგმვისა და განხორციელების ან სწავლა-სწავლების პროცესებში, როგორც საქართველოში, ისე მის ფარგლებს გარეთ.განათლების მეცნიერების სადოქტორო პროგრამა, სფეროს სპეციფიკიდან გამომდინარე, გამოირჩევა ინტერდისციპლინარული მიდგომით, რაც გულისხმობს სხვადასხვა დისციპლინების ინტეგრაციას - მიზნად ისახავს ცოდნის სხვადასხვა სფეროს დაკავშირებას და მათი ერთობლივი გამოყენებით საკვლევი საკითხის კომპლექსურად გააზრებას. პროგრამის ინტერდისციპლინურობის გასაძლიერებლად განათლების მეცნიერების დოქტორანტმა წელიწადში ერთხელ მონაწილეობა უნდა მიიღოს საუნივერსიტეტო კვირეულში და ჩაერთოს ინტერდისციპლინარულ დისკუსიაში სხვა მიმართულების დოქტორანტებთან და პროფესორებთან ერთად. პროგრამის კვლევის სფეროები განისაზღვრა განათლების მეცნიერების შემდეგი მიმართულებებით: ზოგადი დიდაქტიკა, განათლების პოლიტიკა და მართვა.პროგრამა იზიარებს წარმატებულ საერთაშორისო გამოცდილებას განათლების პოლიტიკის და დიდაქტიკის მიმართულებით, რაც პროგრამაში საერთაშორისო კონსულტანტების ჩართულობას გულისხმობს. უცხოელი პროფესორები მონაწილეობდნენ სადოქტორო პროგრამის შემუშავებაში. ამასთანავე, ისინი ჩაერთვებიან სადოქტორო პროგრამის განხორციელებასა და განვითარებაში როგორც კვლევით კომპონენტში მათი უშუალო მონაწილეობით, ასევე, საჭიროების შემთხვევაში, დაეხმარებიან თანახელმძღვანელის როლში დოქტორანტებს კვლევის საკუთარ უნივერსიტეტებსა თუ საქართველოში განხორციელებაში. პროგრამის შემუშავებაში მონაწილეობდნენ შემდეგი უცხოელი ქსპერტები: * პროფ. ინგო აილკსი, ბრემენის უნივერსიტეტი, გერმანია;
* პროფ. ფრანც რაუხი, კლაგენფურტის უნივერსიტეტი, ავსტრია;
* დოქტ. რახელ-მამლოკ ნაამანი, ვაიცმანის სამეცნიერო ინსტიტუტი, ისრაელი;
* პროფ. ივეტა სილოვა, არიზონას უნივერსიტეტი, აშშ;
* პროფ. ნუცა კობახიძე, ჰონგ კონგის უნივერსიტეტი, ჰონგ კონგი.

პროგრამის ფარგლებში დოქტორანტების ხელმძღვანელების კვლევის პროფილების შესახებ ინფორმაცია განთავსებულია უნივერსიტეტის ვებგვერდზე: <https://faculty.iliauni.edu.ge/biznesis-teqnologiis-da-ganathlebis-phakulteti/>  |
| **პროგრამის მიზნები** |
| პროგრამის მიზანია, მოამზადოს კონკურენტუნარიანი მკვლევრები, რომელთაც ექნებათ უნარი განათლების მეცნიერებასა და მის მომიჯნავე დისციპლინებში არსებული ცოდნის სინთეზით განახორციელონ უახლეს მეთოდოლოგიაზე დამყარებული ინოვაციური კვლევები განათლების პოლიტიკის/საგნის დიდაქტიკის მიმართულებით დარგში ახალი ცოდნის შექმნის მიზნით, შეძლონ კვლევის შედეგების გაზიარება საერთაშორისო სამეცნიერო სივრცეში და გახდნენ კონკურენტუნარიანი, როგორც აკადემიურ სფეროში, ასევე შესაბამისი პროფილის ორგანიზაციაში (მაგ. კერძო. სახლმწიფო ან არასამთავრობო), რომელთა საქმიანობაში ფართოდ გამოიყენება უახლესი კვლევის შედეგები. |
| **სწავლის შედეგები** |
| **პროგრამის კურსდამთავრებული:**1. განათლების პოლიტიკის ან საგნის დიდაქტიკის სფეროში აქტუალური საკვლევი საგანმანათლებლო საკითხისა თუ პრობლემის შესასწავლად, შესაბამისი კვლევის მეთოდოლოგიის, თეორიული პერსპექტივებისა და ინოვაციური ინტერდისციპლინური მიდგომების შერჩევისა და სინთეზის საფუძველზე, ქმნის კვლევის დიზაინს ორიგინალური კვლევის ჩასატარებლად;
2. დამოუკიდებლად ატარებს კვლევას, აანალიზებს შედეგებს, რომლითაც აფართოებს დარგში არსებულ ცოდნას;
3. ახალი ცოდნის გაზიარების მიზნით, ამყარებს ფართო საზოგადოებასთან ზეპირ და წერილობით კომუნიკაციას, მათ შორის, აქვეყნებს საერთაშორისო რეფერირებად ჟურნალში სამეცნიერო პუბლიკაციას;
4. კვლევების ჩატარებისას ეფექტურად მართავს დროსა და რესურსებს;
5. იცავს სამეცნიერო ეთიკის ნორმებს და აკადემიური კეთილსინდისიერების პრინციპს;
6. ავლენს საუნივერსიტეტო დონეზე სწავლებისთვის და აკადემიური ხელმძღვანელობისთვის საჭირო კომპეტენციებს და ხელს უწყობს აკადემიური კეთილსინდისიერების პრინციპების დამკვიდრებას საუნივერსიტეტო სივრცეში;
 |
| **სწავლების მეთოდები** |
| * სუპერვიზია;
* ლექცია და სემინარი;
* დისკუსია;
* ანალიზი და სინთეზი;
* რეფლექსია;
* დემონსტრირების მეთოდი;
* პრაქტიკული მუშაობის მეთოდი.

***შენიშვნა:*** *პროგრამის თითოეულ კომპონენტში გამოყენებული სწავლების მეთოდები მოცემულია შესაბამის სილაბუსებში/კონცეფციის დოკუმენტებში.* |
| **პროგრამის სტრუქტურა** |
| განათლების მეცნიერების სადოქტორო პროგრამის მოცულობა შეადგენს 60 კრედიტს. მათ შორის, სავალდებულო კურსები/კომპონენტები - 18 კრედიტი, ხოლო სავალდებულო-არჩევითი კურსები/კომპონენტი (კვლევის ბლოკიდან)- მინიმუმ 6 კრედიტი, საიდანაც დოქტორანტი იღებს კურსებს თავისი კვლევის საჭიროებების გათვალისწინებით. სტუდენტმა 60 კრედიტის შესავსებად 36 კრედიტი შეუძლია შეივსოს როგორც ამავე პროგრამის სავალდებულო-არჩევით ან არჩევით ბლოკებში, ისე სხვა სადოქტორო პროგრამაში შეთავაზებული კურსებით. საჭიროების შემთხვევაში, დოქტორანტს მიეცემა შესაძლებლობა, კრედიტების გარეშე გაიაროს აღდგენითი კურსი (ე.წ. remedial course) სამაგისტრო საფეხურიდან. ტრანსფერული უნარების განვითარების ხელშეწყობის მიზნით, პროგრამა სთავაზობს დოქტორანტებს სხვადასხვა ტრენინგს/ workshop-ს, რომელიც ადმინისტრირებულია აკადემიური პერსონალისა და მასწავლებელთა განვითარების ცენტრის მიერ https://ppdc.iliauni.edu.ge/. საკუთარი ინტერესებიდან გამომდინარე, პროგრამაზე სწავლის პერიოდში, დოქტორანტებმა უნდა აირჩიონ მინიმუმ 1 ტრენინგი/workshop-ი. დოქტორანტებს ტრენინგი/workshop-ი გავლილად ჩაეთვლებათ, თუ ისინი დააკმაყოფილებენ არჩეული კომპონენტის ყველა მოთხოვნას. ქვემოთ, პროგრამის სტრუქტურაში მითითებული ტრენინგების/workshop-ების ჩამონათვალი შეიძლება განახლდეს ყოველი სემესტრის/აკადემიური წლის დასაწყისში

|  |  |  |  |
| --- | --- | --- | --- |
| **პროგრამის კომპონენტები** | **ლექტორი** | **სემესტრები** | **კრედიტი** |
| **1** | **2** | **3** | **4** | **5** | **6** | **7** | **8** | **9** | **10** |
| **სავალდებულო კურსები/კომპონენტები - 18 კრედიტი**  |
| სადოქტორო სწავლების შესავალი | ქეთი ცოტნიაშვილი |  |  |  |  |  |  |  |  |  |  | 6 |
| კვლევის დიზაინი | თამარ ბრეგვაძე |  |  |  |  |  |  |  |  |  |  | 6 |
| სწავლების ასისტირება\* |  |  |  |  |  |  |  |  |  |  |  | 3 |
| კვლევის ასისტირება\* |  |  |  |  |  |  |  |  |  |  |  | 3 |
| პროსპექტუსი |  |  |  |  |  |  |  |  |  |  |  | - |
| კოლოკვიუმი |  |  |  |  |  |  |  |  |  |  |  | - |
| სადოქტორო ნაშრომი\*\* |  |  |  |  |  |  |  |  |  |  |  | - |
| **არჩევითი ბლოკი** |
| თანამედროვე ტენდენციები საგნის სწავლებაში და დარგობრივი დისკუსიები | მარიკა კაპანაძედავით მალაზონია |  |  |  |  |  |  |  |  |  |  | 6 |
| განათლების თეორიები | ნინო ჭიაბრიშვილი |  |  |  |  |  |  |  |  |  |  | 6 |
| განათლების პოლიტიკის თანამედროვე თეორიები | ქეთი ცოტნიაშვილი |  |  |  |  |  |  |  |  |  |  | 6 |
| განათლების პოლიტიკა და პრაქტიკა- თანამედროვე ტენდენციები | მაკა კორძაძე |  |  |  |  |  |  |  |  |  |  | 6 |
| განათლების კვლევების თეორია და მეთოდები პოსტ-სოციალისტურ სივრცეში | ქეთი ცოტნიაშვილი |  |  |  |  |  |  |  |  |  |  | 6 |
| კურიკულუმის განვითარება და სწავლებისა და შეფასების სტრატეგიები უმაღლეს განათლებაში | სოფიკო ლობჟანიძე |  |  |  |  |  |  |  |  |  |  | 6 |
| Writing for Academic Publication\*\*\* | მაია როგავა |  |  |  |  |  |  |  |  |  |  | 6 |
| ასისტირება |  |  |  |  |  |  |  |  |  |  |  | 3 |
| **კვლევის სავალდებულო-არჩევითი ბლოკი (მინიმუმ 6 კრედიტი)**  |
| კვლევის თვისებრივი მეთოდები განათლებაში | თამარ ბრეგვაძე |  |  |  |  |  |  |  |  |  |  | 6 |
| კვლევის რაოდენობრივი მეთოდები განათლებაში | ზაქარია გიუნაშვილი |  |  |  |  |  |  |  |  |  |  | 6 |
| თვისებრივი მონაცემების ანალიზი | ქეთი ცოტნიაშვილი |  |  |  |  |  |  |  |  |  |  | 6 |
| ფაქტორული ანალიზის პრაქტიკული გამოყენება განათლების სფეროში | ზაქარია გიუნაშვილი |  |  |  |  |  |  |  |  |  |  | 3 |
| ექსპერიმენტული მეთოდის გამოყენება განათლებაში | ზაქარია გიუნაშვილი |  |  |  |  |  |  |  |  |  |  | 3 |
| ტრანსფერული უნარების განმავითარებელი კომპონენტები |  |  |  |  |  |  |  |  |  |  |  |  |
| ტრენინგი- საპროექტო წინადადების მომზადების შესახებ |  |  |  |  |  |  |  |  |  |  |  | - |
| ორგანიზაციული მართვა და ლიდერობა |  |  |  |  |  |  |  |  |  |  |  | - |

\*კვლევის ასისტირების დაწყებამდე დოქტორანტს უნდა ჰქონდეს დაცული პროსპექტუსი, ხოლო სწავლების ასისტირების დაწყებამდე გავლილი უნდა ჰქონდეს „აკადემიური პერსონალისა და მასწავლებელთა პროფესიული განვითარების ცენტრის “ ტრენინგი სწავლებისა და შეფასების სტრატეგიების შესახებ უმაღლეს განათლებაში. ასისტირების ფარგლებში საბაკალავრო/სამაგისტრო ნაშრომის ხელძღვანელობა/თანახელმძღვანელობა შესაძლებელია მხოლოდ პროსპექტუსის დაცვის ან პროგრამით გათვალისწინებული პუბლიკაციის გამოქვეყნების შემდეგ. \*\*სადისერტაციო ნაშრომის წარდგენა დაცვისთვის შესაძლებელია მხოლოდ სადოქტორო პროგრამით გათვალისწინებული სასწავლო კომპონენტის შესრულებისა და პუბლიკაციების ან პუბლიკაციებზე თანხმობის წარდგენის შემდეგ. \*\*\* *Writing for Academic Publication - კომპონენტის შესასრულებლად დოქტორანტს დაცული უნდა ჰქონდეს სადოქტორო კვლევის გეგმა (პროსპექტუსი) და ან (სასურველია) ჰქონდეს საკუთარი კვლევის მონაცემების სტატიის დასაწერად;* |
| სადოქტორო პროგრამა იწყება **სადოქტორო კვლევის გეგმის (პროსპექტუსის**) მომზადებით. კერძოდ, დოქტორანტი პირველი წლის განმავლობაში ხელმძღვანელთან/თანახელმძღვანელთან ერთად მუშაობს კვლევის გეგმაზე, რომელსაც შესაფასებლად წარადგენს დარგობრივი კომისიის წინაშე.სადოქტორო კვლევის გეგმის (პროსპექტუსის) მომზადების განმავლობაში დოქტორანტები: * განსაზღვრავენ საკვლევ საკითხს/პრობლემას;
* აკეთებენ რელევანტური ლიტერატურის მიმოხილვას, რომელიც მოიცავს შერჩეული საკითხის/პრობლემის შესახებ უახლესი თეორიების, კვლევებზე დაფუძნებული უახლესი ცოდნის, კრიტიკულ ანალიზს/სინთეზს და შეფასებას;
* ლიტერატურის მიმოხილვის საფუძველზე განსაზღვრავენ ახალი ცოდნის შექმნის საჭიროებას და აყალიბებენ კვლევის მიზანს, საკვლევ კითხვას/ებს (საჭიროების შემთხვევაში ჰიპოთეზას) და კვლევის მეთოდოლოგიას;
* ადგენენ ბიბლიოგრაფიას და კვლევის განხორციელების გეგმას.

დასრულებულ სადოქტორო კვლევის გეგმას (პროსპექტუსს) დოქტორანტი იცავს დარგობრივი კომისიის წინაშე სწავლების პირველი წლის ბოლოს. დეტალური ინფორმაცია სადოქტორო კვლევის გეგმის (პროსპექტუსის) შესახებ მოცემულია სადოქტორო კვლევის გეგმის (პროსპექტუსის) კონცეფციაში.**კვლევის ეთიკა** განათლების მეცნიერების სადოქტორო პროგრამის დოქტორანტების კვლევის განაცხადს განიხილავს, მიმდინარე კვლევის მონიტორინგს ახორციელებს და ეთიკურ საკითხებთან დაკავშირებით რჩევებს გასცემს კვლევის ეთიკურობის კომისია. კვლევის ეთიკურობის შეფასება „განათლების მეცნიერების“ სადოქტორო პროგრამის დოქტორანტებს ეხმარება ეთიკურად ჯანსაღი კვლევის ჩატარებაში. იგი ხაზს უსვამს პატიოსნების, პატივისცემის, გამჭვირვალობისა და პასუხისმგებლობის მნიშვნელობას კვლევის ყველა ეტაპზე და უზრუნველყოფს დაგეგმილი კვლევების თანხვედრას საუნივერსიტეტო და საერთაშორისოდ მიღებულ კვლევის ეთიკურ სტანდარტებთან. დოქტორანტმა კვლევის განაცხადი კომისიას უნდა წარუდგინოს კვლევის სავარაუდო დაწყებიდან მინიმუმ 4 კვირით ადრე. კომისია უკუკავშირს და გადაწყვეტილებას (თანხმობა, პირობითი თანხმობა ან უარი) იძლევა განაცხადის შემოტანიდან 4 კვირაში. კვლევის ეთიკურობის კომისია დოქტორანტის კვლევის განაცხადის განხილვაში შემდეგ იღებს სამი შესაძლო გადაწყვეტილებიდან ერთს - დამტკიცებულია, პირობითად დამტკიცებულია, უარყოფილია. თუ განაცხადი უარყოფილია, დოქტორანტს შეუძლია გაასაჩივროს შესწორებული განაცხადისა და წერილის წარდგენით, სადაც ახსნილია შეტანილი ცვლილებების კომისიის შენიშვნების საპასუხოდ. კომისია საჩივარს ორი კვირის ვადაში განიხილავს და საბოლოო გადაწყვეტილებას მიიღებს. კომისია მონიტორინგს უწევს დამტკიცებულ კვლევას დოქტორანტის მიერ წარდგენილი შუალედური ანგარიშების მეშვეობით კვლევის ძირითად ეტაპებზე ყოველ ექვს თვეში ერთხელ. დეტალური ინფორმაცია კვლევის ეთიკის ნორმებთან დაკავშირებული მოთხოვნებისა და ეთიკურობის დაცვის მოთხოვნების შესახებ იხილეთ კვლევის ეთიკის ნორმებისა და კვლევის ეთიკურობის კომისიის მუშაობის წესის დოკუმენტებში. **სადოქტორო კოლოკვიუმის** მიზანია, უზრუნველყოს დოქტორანტების კვლევითი პროცესის სისტემატიზაცია, და მისი შედეგზე ორიენტირებულობა, დოქტორანტისთვის მის პროგრესთან დაკავშირებით განმავითარებელი უკუკავშირის მიწოდების გზით. სადოქტორო კოლოკვიუმი ხელს უწყობს სტუდენტს, წარმართოს კვლევა კვლევის გეგმის მიხედვით, მოახდინოს პერიოდული რეფლექსია და ანგარიშგება კვლევის შედეგებთან დაკავშირებით, სხვა დოქტორანტებთან ერთად ჩაერთოს სამეცნიერო დისკუსიაში, პროგრამაში ჩართული აკადემიური პერსონალისგან, მათ შორის კვლევის ხელმძღვანელისგან მიიღოს კონსტრუქციული უკუკავშირი კვლევის გაუმჯობესების მიზნით. თითოეული დოქტორანტი თავისი კვლევის შედეგებს წარადგენს წელიწადში მინიმუმ ერთხელ. კოლოქვიუმის სესიებში, საჭიროების შემთხვევაში, ჩაერთვებიან ორგანიზაციები, რომლებიც დაინტერესებულები არიან კვლევის შედეგებით (დეტალური ინფორმაცია კოლოკვიუმის შესახებ იხ. კოლოკვიუმის კონცეფციაში). **ასისტირება** არის სადოქტორო პროგრამის ის კომპონენტი, რომელიც უზრუნველყოფს დოქტორანტის ჩართულობას სწავლებასა და კვლევასთან დაკავშირებულ აკადემიურ პროცესებში. პროგრამით გათვალისწინებულია როგორც სწავლების, ასევე კვლევის ასისტირება (იხ. ასისტირების კონცეფცია). სწავლების ასისტირების შემთხვევაში დოქტორანტი აკადემიური კურსის ფარგლებში პროფესორს შეიძლება უწევდეს ასისტირებას ან დამოუკიდებლად ახორციელებდეს აკადემიური კურსის კომპონენტს და ატარებს სალექციო/სასემინარო კურსს ან უწევდეს ტუტორობას. კვლევის ასისტირების დროს დოქტორანტი შესაბამისი მიმართულების საბაკალავრო/ სამაგისტრო საფეხურის სტუდენტებს უწევს კვლევის ხელმძღვანელობას/ თანახელმძღვანელობას. დოქტორანტს ასევე შეუძლია, გაუწიოს საბაკალავრო/სამაგისტრო ნაშრომს რეცენზირება ან იყოს ჩართული სხვა კვლევით პროექტში. დეტალური ინფორმაცია ასისტირების შესახებ მოცემულია ასისტირების კონცეფციაში.ასევე, სადოქტორო პროგრამის აუცილებელი პირობაა **ორი პუბლიკაციის გამოქვეყნება.** კერძოდ, დოქტორანტს დისერტაციის დაცვამდე მოეთხოვება შესაბამის სფეროში მინიმუმ ორი სამეცნიერო სტატიის გამოქვეყნება, მათ შორის ერთი სტატიაგამოქვეყნებული უნდა იყოს უცხოურ საერთაშორისო ინდექსის მქონე რეფერირებადთემატურ ჟურნალში. სადოქტორო პროგრამით გათვალისწინებული საერთაშორისო პუბლიკაციისადმი მოთხოვნები იხ. ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის სადისერტაციო საბჭოსა და დოქტორანტურის დებულებაში.სადოქტორო პროგრამა სრულდება **სადისერტაციო ნაშრომის წარდგენით და მისი საჯარო დაცვით.** სადოქტორო ნაშრომის დაცვა ხდება ბიზნესის, ტექნოლოგიისა და განათლების ფაკულტეტის საბჭოს მიერ დამტკიცებული სადისერტაციო საბჭოს წინაშე. სადისერტაციო ნაშრომის შესახებ დეტალური ინფორმაცია მოცემულია “სადისერტაციო ნაშრომის კონცეფციასა” და “ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის სადისერტაციო საბჭოსა და დოქტორანტურის დებულებაში”.სადოქტორო პროგრამის ხანგრძლივობა ითვალისწინებს 3-5 წელს. იმ შემთხვევაში, თუ სტუდენტი ვერ ასრულებს პროგრამის მოთხოვნებს 5 წლის დასრულების შემდეგ, მას უფორმდება დამატებითი ერთწლიანი ხელშეკრულება შესაბამისი პირობების გათვალისწინებით. |
| **დასაქმების სფეროები** |
| განათლების მეცნიერების სადოქტორო პროგრამა ამზადებს პროფესიონალებს როგორც აკადემიური, ასევე პრაქტიკული საქმიანობისათვის. კურსდამთავრებულებს შეეძლებათ საქართველოსა და სხვა ქვეყნების უნივერსიტეტებში აკადემიური თანამდებობების დაკავება, კვლევითი საქმიანობის განხორციელება და სწავლება. მათ, ასევე, შეეძლებათ დასაქმდნენ უმაღლესი განათლების სისტემაში; ორგანიზაციებში, რომლებიც ახორციელებენ საგანმანათლებლო პროგრამებს/პროექტებს, გეგმავენ განათლების პოლიტიკას სხვადასხვა დონეზე. კურსდამთავრებული შეიძლება დასაქმდეს უმაღლეს საგანმანათელბლო დაწესებულებაში, ან კვლევით ინსტიტუტში; ასევე, კურსდამთავრებული შეძლებს აწარმოოს კვლევითი მუშაობა კერძო ან არასამთავრობო ორგანიზაციებში, რომლებიც ეწევიან საკონსულტაციო და საექსპერტო საქმიანობას, განათლების სფეროში მართოს კვლევითი პროექტები, იყოს დამოუკიდებელი ექსპერტი/კონსულტანტი განათლების სფეროში.  |
| **შეფასების წესი** |
| **სასწავლო კომპონენტის შეფასება მიმდინარეობს 100 ქულიანი სისტემით:**(A) 91-100 - ფრიადი (B) 81-90 - ძალიან კარგი (C) 71-80 - კარგი (D) 61-70 - დამაკმაყოფილებელი (E) 51-60 - საკმარისი (FX) 41-50 - ვერ ჩააბარა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;(F) 0 – 40 - ჩაიჭრა, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.**სადისერტაციო ნაშრომი ფასდება შემდეგი სისტემით:** ა) ფრიადი (summa cum laude) – შესანიშნავი ნაშრომი; ბ) ძალიან კარგი (magna cum laude) – შედეგი, რომელიც წაყენებულ მოთხოვნებს ყოველმხრივ აღემატება; გ) კარგი (cum laude) – შედეგი, რომელიც წაყენებულ მოთხოვნებს აღემატება; დ) საშუალო (bene) – საშუალო დონის ნაშრომი, რომელიც წაყენებულ ძირითად მოთხოვნებს აკმაყოფილებს; ე) დამაკმაყოფილებელი (rite) – შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს; ვ) არადამაკმაყოფილებელი (insufficient) – არადამაკმაყოფილებელი დონის ნაშრომი, რომელიც ვერ აკმაყოფილებს წაყენებულ მოთხოვნებს; ზ) სრულიად არადამაკმაყოფილებელი (sub omni canone) – შედეგი, რომელიც წაყენებულ მოთხოვნებს სრულიად ვერ აკმაყოფილებს.„ა“–„ე“ ქვეპუნქტებით გათვალისწინებული შეფასების მიღების შემთხვევაში დოქტორანტს ენიჭება დოქტორის აკადემიური ხარისხი.„ვ“ ქვეპუნქტით გათვალისწინებული შეფასების მიღების შემთხვევაში დოქტორანტს ეძლევა ერთი წლის განმავლობაში გადამუშავებული სადისერტაციო ნაშრომის წარდგენის უფლება.„ზ“ქვეპუნქტით გათვალისწინებული შეფასების მიღების შემთხვევაში დოქტორანტი კარგავს იმავე სადისერტაციო ნაშრომის წარდგენის უფლებას. |
| სწავლისათვის აუცილებელი დამხმარე პირობები/რესურსები |
| * ილიას სახელმწიფო უნივერსიტეტის ბიბლიოთეკა და სამეცნიერო ელექტრონული ბაზები- ScienceDirect, Scopus, Clarivate Analytics, ProQuest, EBSCO; Cambridge Journals, etc.
* სააუდიტორო/სამუშაო სივრცე;
* საბუნებისმეტყველო სასწავლო კვლევითი ლაბორატორია SALiS;
* ფიზიკის სასწავლო ლაბორატორია;
* აკადემიური წერის ცენტრი;
* კომპიუტერული აუდიტორიები;
* Zoom, E-learning, Turnitin;
* არჩევანის გარემოს უზრუნველყოფის სისტემა „არგუსი“;
* Erasmus + გაცვლითი პროგრამები დოქტორანტებისთვის
* Erasmus + პროექტი PRESS - 101082251 - GAP-101082251
* HORIZON პროექტი - METEOR - 101178320 - GAP-101178320
* სხვადასხვა პროფილის საგანმანათლებლო, სამთავრობო და არასამთავრობო ორგანიზაციები (სსიპ შეფასებისა და გამოცდების ეროვნული ცენტრი, სსიპ მასწავლებელთა პროფესიული განვითარების ეროვნული ცენტრი, სამოქალაქო განვითარების ინსტიტუტი, ზოგადსაგანმანათლებლო სკოლები).
* კვლევების კოორდინაციის სამსახური;
* საერთაშორისო სადოქტორო სკოლა;
* საერთაშორისო სამეცნიერო კონფერენციებში მონაწილეობისა და საერთაშორისო ჟურნალებში სამეცნიერო სტატიის გამოქვეყნების დაფინანსების შესაძლებლობა.
 |

|  |
| --- |
| **განათლების სადოქტორო პროგრამაში ჩართული აკადემიური პერსონალი** |
|  | ***სახელი და გვარი*** | ***სტატუსი*** | ***ელექტრონული ფოსტა*** |
| 1 | დავით მალაზონია | პროფესორი | davit\_malazonia@iliauni.edu.ge  |
| 2 | მარიკა კაპანაძე | პროფესორი | marika\_kapanadze@iliauni.edu.ge  |
| 3 | სოფიკო ლობჟანიძე | პროფესორი | sopiko\_lobjanidze@iliauni.edu.ge  |
| 4 | თამარ ბრეგვაძე | ასოცირებული პროფესორი | tamar\_bregvadze@iliauni.edu.ge  |
| 5 | ხათუნა დოლიძე | ასოცირებული პროფესორი | khatuna.dolidze.1@iliauni.edu.ge  |
| 6 | მაია როგავა | ასოცირებული პროფესორი | maia.rogava@iliauni.edu.ge  |
| 7 | ქეთი ცოტნიაშვილი | ასოცირებული პროფესორი | keti.tsotniashvili@iliauni.edu.ge  |
| 8 | ზაქარია გიუნაშვილი | ასოცირებული პროფესორი | zakaria.giunashvili@iliauni.edu.ge  |
| 9 | მაკა კორძაძე | ასოცირებული პროფესორი | maka.kordzadze@iliauni.edu.ge |
| 10 | ნინო ჭიაბრიშვილი | ასოცირებული პროფესორი | nino\_chiabrishvili@iliauni.edu.ge |